אצטדיון נרנדרה מודי

אצטדיון נרנדרה מודי (בהינדי: नरेन्द्र मोदी स्टेडियम, בעבר: אצטדיון הקריקט סרדר ואלאבאי פאטל) הוא אצטדיון קריקט באחמדאבאד, הודו. נכון לשנת 2022, זהו האצטדיון הגדול בעולם, עם קיבולת של 132,000 צופים.<ref></ref><ref></ref> האצטדיון נמצא בבעלות איגוד הקריקט של גוג'ראט, ומהווה מקום למשחקי קריקט Test, ODI, T20I וליגת העל ההודית.<ref name=":0"></ref>

האצטדיון נבנה בשנת 1983 ושופץ לראשונה בשנת 2006.<ref></ref> במרוצת השנים הוא הפך לאצטדיון הקבוע למשחקים בין-לאומיים בעיר. בשנת 2015 נסגר האצטדיון ונהרס, לפני שנבנה מחדש לחלוטין עד פברואר 2020, בעלות מוערכת של כ-800 קרור רופי (כ-100 מיליון דולר).<ref></ref>

מלבד קריקט, אירח האצטדיון מספר אירועים, שאורגנו על ידי ממשלת גוג'ראט. הוא אירח משחקים במהלך תחרויות גביע העולם בקריקט ב-1987, 1996 ו-2011.<ref></ref> נכון לשנת 2022, האצטדיון אירח 14 משחקי Test, עשרים ושבעה משחקי ODI, שישה משחקי T20I ושני משחקי ליגת העל ההודית, כולל הגמר של עונת 2022.<ref></ref><ref></ref>

ב-24 בפברואר 2021 שונה שם האצטדיון לאצטדיון נרנדרה מודי על ידי איגוד הקריקט של גוג'ראט על שם ראש ממשלת הודו הנוכחי, נרנדרה מודי. מודי, יליד גוג'אראט, היה גם נשיא איגוד הקריקט של גוג'ראט בשנים 2009–2014, וראש ממשלת המדינה בשנים 2001–2014.<ref></ref> הוא אירח את משחק ה-Test הראשון שלו ב-24 בפברואר 2021 בין נבחרת הודו בקריקט לנבחרת אנגליה בקריקט .<ref></ref>

האצטדיון היה האתר המרכזי של גביע העולם בקריקט 2023, בו אירח מספר משחקים כולל משחק הפתיחה ומשחק הגמר.

== היסטוריה ==
=== 1982–2006 ===
שמו של המגרש, שנקרא בעבר אצטדיון גוג'ראט, שונה לאצטדיון סרדר ואלאבאי פאטל, שר הפנים הראשון של הודו וסגן ראש הממשלה. לפני אצטדיון זה, משחקי קריקט בין-לאומיים בעיר נערכו באצטדיון של התאגיד העירוני של אחמדאבאד באותו שם (אצטדיון סרדר פאטל) באזור נברנגפורה. בשנת 1982, ממשלת גוג'ראט תרמה שטח על גדות נהר סברמטי לבניית אצטדיון חדש. בניית אצטדיון סרדר פאטל הסתיימה תוך תשעה חודשים.<ref name="htold"></ref> מאז, כל משחקי הקריקט הבין-לאומיים בעיר מתארחים בו.

=== 2006–2015 ===
האצטדיון הפך לאצטדיון המרכזי של גביע האלופות ב-2006, ואירח חמישה מתוך 15 המשחקים ששיחקו. על מנת לארח את הטורניר, שופץ האצטדיון ונוספו לו שלושה מגרשים חדשים ומגרש חוץ חדש. זרקורים ויציעים מקורים הוצגו באצטדיון כחלק מתוכנית השיפוץ.

אצטדיון סרדר פאטל אירח משחקים בכל פעם שהודו אירחה את גביע העולם בקריקט, כולל המשחק הראשון בגביע העולם 1996 בין ל. עם זאת, בעוד שהאצטדיון אירח רק משחק אחד בטורנירים של 1987 ו-1996, הוא אירח שלושה משחקים בגביע העולם 2011, כולל רבע הגמר בין ל. עד 19 באוגוסט 2017 אירח אצטדיון סרדר פאטל 12 משחקי טסט, 23 משחקי ODI ומשחק T20I אחד.

=== 2015–2020 ===
[[נשיא ארצות הברית דונלד טראמפ וראש ממשלת הודו נרנדרה מודי באצטדיון, 24 בפברואר 2020.]]
באוקטובר 2015 האצטדיון נהרס לצורך בנייה מחדש. העלות הכוללת של הבנייה מחדש בכ-700 קרור רופי (7 מיליארד רופי; 88 מיליון דולר).<ref></ref><ref></ref> עם זאת, העלות הסופית הייתה כ-800 קרור רופי, כ-100 מיליון דולר. הבנייה מחדש, שתוכננה במקור להסתיים ב-2019, הסתיימה בפברואר 2020.

==== רעיון ====
הרעיון לבנות את האצטדיון החדש הוצע על ידי נרנדרה מודי, נשיא איגוד הקריקט של גוג'ראט והשר הראשי של גוג'ראט באותה תקופה. זמן קצר לפני שמודי עבר לדלהי לאחר שהפך לראש ממשלת הודו, היו דיונים על שדרוגים קלים לאצטדיון. מודי ביקש מהגורמים הרשמיים לבנות אצטדיון גדול יותר במקום עבודות שיפוץ קלות.<ref name="Gujarat soon to have the largest stadium"></ref>

==== מכרזים ====
לאחר שהחלו עבודות ההריסה בסוף 2015, איגוד הקריקט של גוג'אאט פרסם קול קורא ב-1 בינואר 2016 בטיימס אוף אינדיה ובאינדיאן אקספרס. תשעה מציעים גילו עניין והגישו את מסמכי המכרז, מתוכם שלושה הגישו הצעות טכניות וכלכליות בזמן. ועדת מכרזים מסחרית הוקמה, והיא כללה תשעה מומחים להערכת מכרזים. בנוסף, STUP Consultants, חברת ייעוץ להנדסה אזרחית שבסיסה במומבאי, מונתה כיועצת לניהול פרויקטים כדי להעריך הצעות ופרטים טכניים של כל הצעה.<ref name="Motera Stadium - GCA"></ref>

כל אחד משלושת המציעים הציג את העיצובים, הדגמים והפרטים הטכניים של ההצעה שלו. בגלל גודלו ומורכבותו של הפרויקט, המציעים הוערכו על פי פרמטרים מרובים כמו יעילות, משאבים, מסגרת זמן סיום, קושי ביצוע וכו'. המציעים דורגו והפרמטרים שוקללו.

בסופו של דבר, חברת לארסן את טוברו הוכרזה כקבלן הראשי לבניית ותכנון האצטדיון.

== אירועים מרכזיים ==
האצטדיון במהלך אירוע נמסטה טראמפ בפברואר [[2020]]
האצטדיון אירח את אירוע "נמסטה טראמפ", בו התארחו נשיא ארצות הברית דונלד טראמפ וראש ממשלת הודו נרנדרה מודי ב-24 בפברואר 2020.<ref></ref> האירוע היה מחווה לאירוע "האודי מודי" שנערך ביוסטון, טקסס ובו התקבל מודי בארצות הברית.<ref></ref>

== האצטדיון הגדול בעולם ==
אצטדיון נרנדה מודי הוא האצטדיון הגדול בעולם מאז 2020 עם 132,000 מושבים, כשעקף את אצטדיון האחד במאי בפיונגיאנג, קוריאה הצפונית, שהוא אצטדיון הכדורגל הגדול בעולם ולו 114,000 מושבים. זהו האצטדיון היחיד בדרום אסיה עם מעל 100,000 מושבים, ואחד מ-11 בלבד בעולם בעלי תכולה כזאת.

== גביע העולם בקריקט 2023 ==
האצטדיון היה האצטדיון המרכזי בגביע העולם בקריקט 2023, שאותו אירחה לראשונה הודו לבדה, לאחר שאירחה את הטורניר ב-1987 וב-1996 ביחד עם פקיסטן וב-2011 ביחד עם סרי לנקה ובנגלדש. האצטדיון אירח את משחק הפתיחה בין ניו זילנד לאנגליה; משחקים נוספים בשלב הבתים בין הודו לפקיסטן, בין אוסטרליה לאנגליה ובין דרום אפריקה לאפגניסטן; וכמו כן, לראשונה, את משחק הגמר, בו ניצחה אוסטרליה את הודו.

== גלריה ==
<gallery class="center">
קובץ:President Trump and the First Lady in India (49583724187).jpg|האצטדיון במהלך אירוע נמסטה טראמפ
קובץ:SP Stadium.JPG|יציע GMDC
קובץ:SP STADIUM1.JPG|יציע עדני מעיגול 30 היארדים
קובץ:Sardar Patel Stadium.JPG|יציע עדני מיציע GMDC
קובץ:Iron Bull Motera Stadium.jpg|שור הברזל בכניסה לאצטדיון
</gallery>

== ראו גם ==
* אצטדיון הקריקט של מלבורן

==קישורים חיצוניים==

* 

== הערות שוליים ==

קטגוריה:גוג'ראט
קטגוריה:הודו: מבנים
קטגוריה:אצטדיונים ומתקני ספורט
קטגוריה:מגרשי קריקט
קטגוריה:נרנדרה מודי
קטגוריה:הודו: ספורט